Musklerne i underlivet kan sagtens være ømme, og det kan ganske rigtigt medføre en sviende fornemmelse som den, du beskriver. På internettet findes mange gode afspændingsøvelser for musklerne i underlivet, så det synes jeg, du skal give et skud. Ellers lyder det jo rigtig godt med alt den aktivitet, men pas på, at du ikke kommer til at spænde for meget i underlivet. Af samme grund vil jeg virkelig anbefale, at du også husker at lave afspændingsøvelser. Svie i underlivet kan også skyldes sarte slimhinder eller en urinvejsinfektion, så jeg synes også, du skal snakke med din læge for en sikkerheds skyld. Lægen bør undersøge din urin for bakterier og inspicere skedens slimhinder, for den sviende fornemmelse, du oplever, kan også skyldes denne slags problemer.